CELEX: 62020TN0757
Language: el
Date: 2020-12-21 00:00:00
Title: Υπόθεση T-757/20: Προσφυγή της 21ης Δεκεμβρίου 2020 — OT κατά Κοινοβουλίου

22.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 62/39
            
         
      Προσφυγή της 21ης Δεκεμβρίου 2020 — OT κατά Κοινοβουλίου
      (Υπόθεση T-757/20)
      (2021/C 62/49)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: OT (εκπρόσωπος: C. Bernard-Glanz, δικηγόρος)
      
         Καθού: Ευρωπαϊκό Κοινοβούλιο
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή παραδεκτή·
               
            
                  —
               
               
                  να ακυρώσει την προσβαλλόμενη απόφαση και, εφόσον κριθεί αναγκαίο, την απόφαση περί απορρίψεως της ενστάσεως·
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της κατά της αποφάσεως του Γενικού Γραμματέα του Ευρωπαϊκού Κοινοβουλίου της 19ης Δεκεμβρίου 2019 με την οποία της επιβλήθηκε η κύρωση της επιπλήξεως, η προσφεύγουσα προβάλλει δύο λόγους ακυρώσεως.
      
                  1.
               
               
                  Με τον πρώτο λόγο προβάλλεται πρόδηλο σφάλμα εκτιμήσεως και παράβαση του άρθρου 21α του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ): πρώτον, καθόσον η προσφεύγουσα δεν «έλαβε διαταγή», κατά την έννοια του άρθρου 21α του ΚΥΚ, δεν μπορούσε να της προσαφθεί παράβαση του άρθρου αυτού, δεύτερον, δεν μπορούσε να γνωρίζει ότι είχαν διαπραχθεί παρατυπίες τις οποίες όφειλε να αναφέρει στους ιεραρχικώς ανωτέρους της κατ’ εφαρμογή του άρθρου 21α του ΚΥΚ, και, τρίτον, δεν έπρεπε να της επιβληθεί, εν πάση περιπτώσει, δεδομένων των περιστάσεων, πειθαρχική κύρωση.
               
            
                  2.
               
               
                  Με τον δεύτερο λόγο προβάλλεται έλλειψη αιτιολογίας, διότι το καθού ουδέποτε εξέθεσε στην προσφεύγουσα τους συγκεκριμένους, ουσιαστικούς λόγους για τους οποίους οδηγήθηκε στο συμπέρασμα ότι η προσφεύγουσα όφειλε να γνωρίζει ότι είχαν διαπραχθεί παρατυπίες τις οποίες όφειλε να αναφέρει στους ιεραρχικώς ανωτέρους της κατ’ εφαρμογή του άρθρου 21α του ΚΥΚ.